કાપડના કારખાનાઓમાં, ચર્મ ઉદ્યોગમાં, માંસ ઉદ્યોગમાં, સીન્થેટિક ફાયબર ના ઉદ્યોગમાં, રસાયણ ઉદ્યોગમાં, ધાતુઓના ઉદ્યોગમા, બાંધકામ ઉદ્યોગમાં અને ખેતીમાં પાણી નો ઉપયોગ થાય છે. આમાં ક્યારેક પાણીનો વ્યય પણ થાય છે. આ ઉપરાંત મોટા ભાગના ઉદ્યોગો, વપરાયેલા જે પાણીને છોડે છે તે પાણી રસાયણવાળું, પીવા માટે બિન ઉપયોગી અને જમીનને બગાડનારું હોય છે. કયા ઉદ્યોગો કેટલું પાણી બગાડે છે તેના આંકડાઓ વેબસાઈટ ઉપર ઉપલબ્ધ છે. તેથી તેમાં ઉંડા ઉતરવાની જરુર નથી. પણ ઉદ્યોગો દ્વારા ૨૦ ટકા પાણી બરબાદ થાય છે અને તે પાણી જો પીવામાં વપરાય તો આરોગ્યને નુકશાન કરે છે. તે ઉપરાંત આ પાણી જમીનની ફળદ્રુપતાને નુકશાન કરે છે, ભૂગર્ભ જળસ્રોતને નુકશાન કરે છે, આ રીતે તે જમીન કાળક્રમે વેરાન બને છે.